**Alfred Gerald Caplin** (født 28. september 1909 i New Haven, Connecticut, død 5. november 1979 i South Hampton, New Hampshire), signatur Al Capp, var en satirisk tegneserietegner fra USA. Han stod hovedsakelig bak serien Li'l Abner, som gikk både som dagsstripe og søndagsside i årene 1934-77. Capp både skrev og tegnet serien, skjønt han ansatte med tiden flere assistenter som hjalp til, hovedsakelig med tegningen.

Capps foreldre var jødiske immigranter. Som ni år gammel gutt måtte han få amputert sitt venstre ben etter en ulykke i trafikken.

Som 24-åring solgte Capp tegneserien Li'l Abner til United Feature Syndicate. Den slo godt an; i sin glansperiode på 1940- og 50-tallet ble den angivelig publisert i mer enn 900 aviser verden over, og stadig utgitt i bokform. Serien ble også spillefilm (1940 og 1959), tegnefilm (1943-44) og musikal på Broadway (1956). Capp ble etterhvert også en velkjent personlighet i andre medium; han opptrådte jevnlig på talk-shows på TV på 60-tallet, hvor han uttalte seg om samfunnsrelaterte temaer. Han ble dermed trolig sin tids mest berømte tegneserieskaper. Han ble lenge hyllet som en glimrende satiriker, som tok politisk korrpusjon og menneskelig grådighet på kornet. Blant de som hyllet Capp var Charlie Chaplin og John Steinbeck (begge skrev forord i en Li'l Abner boksamling).

I størsteparten av Li'l Abner-seriens levetid var Capp politisk liberal (bl.a. kritiserte han senator Joseph McCarthy på 50-tallet). Men Capp ble med tiden en kontroversiell personlighet. Utover 60-tallet ble han i økende grad konservativ, som støttet Vietnamkrigen og president Richard Nixon, ifølge tegneseriehistorikerne Denis Kitchen og Michael Schumacher sin biografi *Al Capp: A Life to the Contrary* (Bloomsbury, 2013).

Capp ble tildelt en Reuben Award i 1947.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Al-Capp, besøkt 9. oktober 2017[Hentet fra Wikidata]
2. 1 2   Gemeinsame Normdatei, besøkt 12. mai 2014[Hentet fra Wikidata]
3. ↑   RKDartists, «Al Capp», RKD kunstner-ID 103864[Hentet fra Wikidata]
4. 1 2   Internet Speculative Fiction Database, ISFDB forfatter-ID 85629, besøkt 9. oktober 2017[Hentet fra Wikidata]
5. ↑   Lambiek Comiclopedia, Lambiek Comiclopedia artist ID c/capp\_a, besøkt 9. oktober 2017[Hentet fra Wikidata]
6. ↑   Find a Grave, Find a Grave 2841, besøkt 4. juni 2023[Hentet fra Wikidata]
7. ↑   www.comic-con.org[Hentet fra Wikidata]
8. ↑   www.nationalcartoonists.com, besøkt 27. august 2021[Hentet fra Wikidata]
9. ↑   www.comic-con.org, besøkt 10. september 2021[Hentet fra Wikidata]
10. ↑  Al Capp: Biography

Eksterne lenker
---------------

* (en) Al Capp – kategori av bilder, video eller lyd på Commons Rediger på Wikidata
* (en) Al Capp på Internet Movie Database Rediger på Wikidata

* (en) Al Capp hos The Movie Database Rediger på Wikidata

* (en) Al Capp hos Internet Broadway Database Rediger på Wikidata
* (en) Al Capp hos American National Biography Rediger på Wikidata

  


|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Prabook **·** Encyclopædia Universalis **·** Nationalencyklopedin **·** Geni **·** VIAF **·** GND **·** LCCN **·** ISNI **·** ISNI **·** BNF **·** BNF (data) **·** SUDOC **·** ULAN **·** NKC **·** ICCU
 |